Document ID: 31994D0022

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιανουαρίου 1994 σχετικά με τις ημερομηνίες που πρέπει να καθορισθούν από τα κράτη μέλη για την υποβολή των αιτήσεων για ενίσχυση "εκτάσεις" στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ολοκληρωμένο σύστημα) (Τα κείμενα στη γερμανική, ελληνική, αγγλική, γαλλική και ολλανδική γλώσσα είναι τα μόνα αυθεντικά) (94/22/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ολοκληρωμένου συστήματος διαχειρίσεως και ελέγχου, όσον αφορά ορισμένα καθεστώτα κοινοτικών ενισχύσεων (1), και ιδίως το άρθρο 6 παράγραφος 2,
Εκτιμώντας:
ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή δύναται να επιτρέψει σε κράτος μέλος να καθορίσει για την υποβολή αιτήσεων για ενισχύσεις "εκτάσεις", προθεσμία, η οποία περιλαμβάνεται μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 του Συμβουλίου (2)- ότι το σχετικό κράτος μέλος πρέπει να δικαιολογήσει την επιλογή μιας τέτοιας ημερομηνίας, παρέχοντας κυρίως στην Επιτροπή λεπτομερές πρόγραμμα εργασίας, όπου αποδεικνύεται ότι η προτεινόμενη ημερομηνία επιτρέπει να είναι διαθέσιμα όλα τα στοιχεία σε εύλογο χρόνο, για την καλή διοικητική και οικονομική διαχείριση των ενισχύσεων, καθώς και για την εκτέλεση των αναγκαίων ελέγχων-
ότι ορισμένα κράτη μέλη έχουν διαβιβάσει στην Επιτροπή αιτήσεις για να επιτραπούν οι ημερομηνίες μετά τις 31 Μαρτίου, με τα σχετικά προγράμματα εργασίας- ότι η Επιτροπή έχει προβεί σε έλεγχο των εν λόγω αιτήσεων λαμβάνοντας κυρίως υπόψη την αποκτηθείσα πείρα κατά την εφαρμογή από τα σχετικά κράτη μέλη του ολοκληρωμένου συστήματος το 1993-
ότι το πρόγραμμα εργασίας που έχει υποβληθεί από τη Γερμανία δεν είναι ακόμη επαρκώς λεπτομερές για να δικαιολογηθεί η προτεινόμενη ημερομηνία από το εν λόγο κράτος μέλος- ότι η αποκτηθείσα πείρα κατά το πρώτο έτος εφαρμογής του ολοκληρωμένου συστήματος στην Ελλάδα απέδειξε ότι η προτεινόμενη ημερομηνία από το εν λόγω κράτος μέλος δεν καθιστούσε δυνατή την ολοκλήρωση των απαιτουμένων έργων εντός των προθεσμιών που είναι αναγκαίες για να εξασφαλισθεί η καλή διοικητική και οικονομική διαχείριση των ενισχύσεων-
ότι το παρόν μέτρο είναι σύμφωνο με τη γνώμη της Επιτροπής Ταμείου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή επιτρέπει στα κράτη μέλη που αναφέρονται στο παράρτημα να καθορίσει τις προθεσμίες για την υποβολή αιτήσεων για ενίσχυση "εκτάσεις" κατά το 1994.
Άρθρο 2
Η παρούσα απόφαση απευθύνεται στο Βέλγιο, τη Γερμανία, την Ελλάδα, τη Γαλλία, τις Κάτω Χώρες και το Ηνωμένο Βασίλειο.
Βρυξέλλες, 18 Ιανουαρίου 1994.

Labels: 4
19
6